
JELGAVAS VALSTSPILSĒTAS TERITORIJAS PLĀNOJUMA 1.REDAKCIJAS NODOŠANA PUBLISKAJAI APSPRIEŠANAI

Atklāti balsojot: PAR – 14 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – 1 (A.Pagors),
[bookmark: _GoBack]Jelgavas valstspilsētas teritorijas plānojuma 1.redakcija (turpmāk – Teritorijas plānojums) izstrādāta saskaņā ar nacionālā un reģionālā līmeņa teritorijas attīstības plānošanas dokumentiem, Jelgavas valstspilsētas un Jelgavas novada ilgtspējīgas attīstības stratēģiju līdz 2034. gadam, kā arī blakus esošā Jelgavas novada pašvaldības plānošanas dokumentiem. Publiskās apspriešanas laikā Teritorijas plānojuma 1.redakcija pieejama portālā Geolatvija.lv - https://geolatvija.lv/geo/tapis#document_10786.
Pamatojoties uz Pašvaldību likuma 4. panta pirmās daļas 15. punktu un 4.panta trešo daļu, Teritorijas attīstības plānošanas likuma 4. pantu, 12. panta pirmo daļu, 23. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3., 16., 82., 83., 84. punktu, ņemot vērā Teritorijas plānojuma izstrādes vadītājas ziņojumu par Teritorijas plānojuma izstrādi, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Nodot Jelgavas valstspilsētas teritorijas plānojuma 1.redakciju publiskajai apspriešanai un institūciju atzinumu saņemšanai.
2. Noteikt publiskās apspriešanas termiņu no 2026. gada 28. septembra līdz 6. novembrim. 
3. Lēmuma izpildi nodrošināt Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītājam.


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

